Maria Isabel Barreno

**Maria Isabel Barreno de Faría Martins**, nada en Lisboa o 10 de xullo de 1939 e finada na mesma cidade o 3 de setembro de 2016, foi unha escritora, ensaísta, artista plástica e xornalista portuguesa.

## Biografía 
Naceu en Lisboa, na freguesía do Socorro. Os seus pais moraban no Areeiro, onde pasou a súa infancia e adolescencia.Aos 6 anos ficou doente na casa, comezando a ler moito a partir desa altura. Estudou no Colexio do Sagrado Corazón de Maria de Lisboa, onde fixo a primaria até á conclusión do ensino secundario. Entrou na Facultade de Letras da Universidade de Lisboa, onde se licenciou en Ciencias Histórico-Filosóficas.

Despois de se licenciar, foi traballar para o Instituto de Investigación Industrial.  O seu labor como investigadora seguiu no Instituto de Opinión Pública (1967-1969) e o Instituto de Estudos para o Desenvolvemento (1983-1988), así como na Unesco (1984- 1985).

A principios da década de 1990, ocupou o poesto de xefa de redacción da edición portuguesa da revista *Marie Claire* e a partir de 1996 viviu en Francia, onde traballou como coordinadora do ensino do portugués e xornalista e Conselleira Cultural para os Asuntos do Ensino na Embaixada portuguesa en París.

Dedicouse á causa do feminismo tendo feito parte do Movemento Feminista de Portugal xuntamente coas escritoras Maria Teresa Horta e Maria Velho da Costa, as *Tres Marias,* que publicaron *Novas Cartas Portuguesas* (1972), obra en que se manifesta unha aberta oposición aos valores femininos tradicionais. Esta publicación claramente antifascista e altamente provocadora para o réxime, levou as súas tres autoras ante un tribunal (proceso con grande impacto internacional), tendo o 25 de Abril interrompido as sancións a que estaban suxeitas as denominadas *Tres Marias*.

O 8 de marzo de 2004 foi feita Grande-Oficial da Orde do Infante D. Henrique.

## Obras 
* *Adaptação do Trabalhador de Origem Rural ao Meio Industrial Urbano* (1966).
* *A Condição da Mulher Portuguesa* (1968). Colaboración.
* *De Noite as Árvores São Negras* (1968). Publicações Europa-América. Novela.
* *Os Outros Legítimos Superiores* (1970). Caminho, en 1997. Novela, folletín de ficción filosófica.
* *Novas Cartas Portuguesas* (1971) . Con Maria Teresa Horta e Maria Velho da Costa. En 1998 e 2010, Dom Quixote.
* *A Morte da Mãe* (1972). Caminho. Novela.
* *A Imagem da Mulher na Imprensa* (1976). Comissão da Condição Feminina.
* *Inventário de Ana* (1982). Edições Rolim.
* *Contos Analógicos* (1983). Edições Rolim.
* *Sinos do Universo. A evolução antes da vida* (1984). Con Rui Perdigão e Joaquim José Moura Ramos. Difel. Ensaios.
* *Contos* (1985).
* *Célia e Celina* (1985). Edições Rolim*.*
**O Falso Neutro: Um Estudo Sobre a Discriminação Sexual no Ensino* (1985). Ensaio.
* *O Mundo Sobre O Outro Desbotado* (1986). Caminho. Novela.
* *O Direito ao Presente: Um Estudo Sobre a Juventude Portuguesa* (1988)*.* 
**O Falso Neutro* (1989). Diversos. Novela.
* *Crónica do Tempo* (1991). Caminho. Novela.
* *O enviado* (1991). Caminho. Contos.
* *O Chão Salgado* (1992). Caminho, en 1997. Novela.
* *Os Sensos Incomuns* (1993). Caminho. Contos.
* *O Senhor das Ilhas* (1994). Caminho, en 1998. Novela.
**O Círculo Virtuoso* (1996). Caminho. 5 contos.
**As Vésperas Esquecidas* (1999). Caminho. Novela.
**Cartilha dos Amores Secretos* (2000). Con Luís Carmelo, Urbano Tavares Rodrigues e Clara Pinto Correia. Ed. Notícias. Haberá algún amor que non sexa secreto? Catro autores novelan sobre o tema.
**Um Imaginário Europeu* (2000). Caminho. Ensaio sobre a política europea.
**A Ponte* (2004). Dom Quixote. Novela que parte da morte dun home nas manifestacións na Ponte 25 de Abril.
**Vozes do Vento* (2010). Sextante Editora. Novela sobre unha saga colonial en Cabo Verde.
**Corredores Secretos* (2010). Sextante Editora. Son dúas colectáneas de contos.

## Premios 
* 1991: Premio Fernando Namora, por *Crónica do Tempo*
* 1993: Prémio P.E.N. Clube Português de Ficção, Grande Prémio de Conto Camilo Castelo Branco, por *Os Sensos Incomuns.*

## Notas